**Előterjesztés**

**Körmend város Önkormányzati Képviselő-testülete 2022. november 3-i ülésére**

**Tárgy**: Adósságot keletkeztető ügylet

*Tisztelt Képviselő-testület!*

Az államháztartásról szóló törvény 29. §-a alapján az önkormányzatnak a Stabilitási tv. 45 §. (1) bekezdés a) pontja felhatalmazásában a Stabilitási tv. 3§. (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegeit be kell mutatni.

Az önkormányzat képviselő-testülete a 2022. évi költségvetés jóváhagyását megelőzően határozatot hozott az adósságot keletkeztető ügyletekről, azok 3 éves kihatásáról.

A 2018. évben megkötött 1-2-18-4700-0460-5 szerződés azonosítójú hitelszerződés módosítására kerülne most sor, amelyhez ismételten a Kormány hozzájárulása szükséges tekintettel arra, hogy változik a futamidő, a törlesztés részletei. A hitelfelvételről külön előterjesztés tartalmaz részletes információt a hitel összegére, kamatra, futamidőre vonatkozóan.

A költségvetési rendelet adósságot keletkeztető ügyleteket tartalmazó melléklete változik, hiszen a hitelfelvételi részletek (futamidő módosulás, kamatváltozás) módosításával változik a következő háromévi kitekintés.

A hitelfelvétel a közvilágítás korszerűsítéséhez kapcsolódik, ami soha nem volt annyira égető probléma, mint ma. A tervek elkészültek, a közbeszerzési eljárás előkészítése, annak szakmai munkája kezdődhet meg most.

A kérelemhez mellékelni kell a módosított, adósságot keletkeztető ügyletekről szóló határozatot.

Jelen előterjesztés 1. számú melléklete tartalmazza az erre vonatkozó adatokat a közvilágítási beruházás kapcsán.

A hitelfelvétel tervezett üteme 2023. év, a rendelkezésre tartás ideje alatt nem kell kamatot fizetni, a tőketörlesztés 2024-ban kezdődik.

**Határozati javaslat**

Körmend Város Önkormányzata Képviselő-testülete az 1. számú mellékletben meghatározottak szerint elfogadja az Áht. 29.§ (3) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Körmend, 2022. október 28.

 **Bebes István**

 **polgármester**